
जेक कर्म परिचय ।॥ 
हू 5४7) २ 
नमः श्री वद्धमानाथ निधेत कलिलाल्मने । 
सालीकानां त्रिलोकानां यद्रिया दपेणायते ॥ 


जिस जैन धमं का हम यहां पर संक्षिप्त परिचय देना चाहते 
हैं उस जैन धममं का उदयकाल का (यानी उत्पत्ति के जमाने का) 
पता लगाना प्रचलित इतिहास ओर उसके बनाने वाले ऐतिहा- 
सिक विद्वानों के लिये बहुत कठिन ही नहीं किन्तु असम्भव बात 
है । क्योंकि प्राचोन से प्राचोन शिला लेख, मूर्तियां; खण्डहरों 
आदि इतिद्ास सामग्री से जैन धर्म का अस्तित्व बहुत पहले 
जमाने में मानना पड़ता है यह तो टीक है किन्तु वह कत्र किसने 
उत्पन्न किया ? किस महात्मा ने कब उसकी नीब डाली ? यह 
बात किसी भी ऐतिहासिक साधन से सिद्ध नहीं द्ोोती। इस 
कारण इतिहास वेत्ताओं को मानना पड़ता है कि जेन धम बहुत 
पहले जमाने से च्ता आ रहा हे । 

इस विषय में प्राचीन जेन इतिहास का उल्लेख करने वाले 
जैन प्रन्थ (पुराण) जैन घम का उदय काल भरत ज्षेत्र में 
आज से करोड़ों अरबों वर्षों पहले के जमाने में मानते हैं । बह 
इस तरह है:-- 


६ है :) 


आज से अरबों वष पहले इस भारतबष में नाभिराय 
नाम के राजा थे। उनकी मरू देवी नाम की रानी थीं। उनके 
उदर से भगवान श्री ऋषभ देव का जन्म हुआ | ये ऋषभ देव 
बड़े अद्भुत पराक्रमी, प्रतापी और श्रभावशाली थे । इन्होंने 
अपने राज्य काल में लोगों को अनेक कलाएं विद्याएं सिखाई' 
थीं इनक एक सौ पुत्र ओर दो पुत्रियाँ थीं। पुत्रियों को पढ़ाने के 
लिये लिपि विद्या का आविष्कार भगवान ऋषभ देव ने किया 
था। इनके बड़े पुत्र का नाम भरत था जो कि इनके साधु 
हो जाने पर सर्वे प्रिय, महा-प्रतापशाली चक्रवर्ती सम्राद्‌ राजा 
हुआ था । 

एक दिन भगवान ऋषभ देव अपने राज सिंहासन पर बेठ 
हुए नी७ंजना नामक अपसरा का नाच देख रहे थे, नाचते 
नाचते ऋचानक उसकी मृत्यु हो गई | इस बात को जानकर राजा 
ऋषभदेव के मन में राज्य, भोग, विलास से उदासीनता हो गई 
ओर इस कारण राज्य भार भरत को देकर आप सब संसारी 
चीजें या तक कि अपने शरीर के कपड़े भी छोड़कर साधु बन 
गये । साधु बनकर इन्होंने बहुत भारी तपस्या की। साथ ही 
जब तक इन्होंने जीवन मुक्ति यानी रुबज्ञता प्राप्त नहीं की तब 
तक किसी को 'उपदेश भी नहीं दिया, मोन रहे । 

जिस समय भगवान ऋषभ देव सर्वज्ञ हो गये यानी समस्त 
दोषों से छूटकर द्रिकाल ज्ञाता हो गये तब इन्होंने मनुप्य, पशु, 
पत्ती आदि सब जीवों को उपदेश दिया | चूंकि भगवान ऋषभदेव 


( ३ ) 


काम, क्रोध, मान, माया, लोभ आदि दुर्वांसनाओं तथा मोहनीय 
आदि कर्मों को जीत चुके थे। इस कारण उनका नाम उस समय 
जिन! यानी कर्मों का जीतने वाला ( जयतीति जिनः ) प्रसिद्ध 


हुआ । इस कारण उनके बतलाये हुए माग का नाम जैन धमम 





पड़ा । 


भगवान ऋषभदेव बहुत दिन तक जीवन मुक्त (अ्रहन्त दशा) 
में धर्म का उपदेश सब जगह देते रहे । पीछे पूर्ण मुक्त दो गये । 
इनके द्वितीय पुत्र बाहुबली ने जो कि बड़े पहलवान बलवान थे। 
एक ब्ष तक खड़े रह कर घोर तपस्या करके भगवान ऋषभ देव 
से भी पहले मुक्ति प्राप्त की। इनकी मूर्ति गोम्मट स्वामी तथा 


_बाहुबली के नाम से निर्माण होती रही है। इस समय श्रवण 


बेलगोला में चन्द्रगिरि पवत पर लगभग ४८ फुट ऊंची बहुत 
मनोहर मूर्ति विद्यमान है । 


भगवान ऋषभ देव के धर्म मार्ग का ( जैन धर्म का ) प्रचार 
उनके अनुयायी साधु, राजा, महाराजा आदि करते रहे । फिर 
उनके बहुत समय पोले क्रम से श्री अजितनाथ, संभवनाथ, 
अभिनन्दन, सुमतिनाथ, पञ्मप्रभ, सुपाश्वेनाथ, चन्द्रप्रभ, पुष्पदन्त, 
शोतलनाथ, श्रीयांसनाथ, वासुपूज्य, विमलनाथ, अ्रनन्त- 
नाथ धमनाथ, शान्तिनाथ, कुन्थनाथ, अरनाथ, मल्लिनाथ, 
तीथझूरों का अबतार हुआ जो कि भगवान्‌ ऋषभदेव के समान 
अपने अपने समय में जैन थम का प्रचार करते रहे | 


( ४ ) 


मल्लिनाथ के हजारों वर्ष पीछे मुनिसुत्रतनाथ तीथेद्भर का 
अवतार हुआ। इनके जमाने में रामचन्द्र, लक्ष्मण, रावख, 
विभीषण आदि हुए जिनका सीता के कारण युद्ध संसार में 
प्रसिद्ध है। फिर हजारों वर्ष पीछे नमिनाथ तीथकुर हुए। उनके 
पीछे भगवान नेमिनाथ का अवतार समुद्र विजय राजा के घर 
हुआ । भगवान नेमिनाथ कृष्ण बलभद्ग के चचेरे भाई थे । इनके 
समय में महाभारत का युद्ध हुआ था। इनके पीछे भगवान 
पाश्बनाथ का अवतार हुआ । उनके मुक्त होने से २४: वर्ष पीछे 
अन्तिम ( चौबीसवें ) तीर्थकुर भगवान महावीर का श्रवतार 
राजा सिद्धांथ के धर आज से लगभग २४३२ बे पहले हुआ | 
इन्होंने मो बहुत विशाल रूप से जैन धर्म का प्रचार किया और 
जन्म से ७२ वर्ष पीछे मुक्त हो गये । 


कर. 


भगवान महात्रीर स्वामी के समय में और उससे 
भी पहले ऋषभ देव, पार्श्वनाथ आदि तीथंडूरों की मूर्ति 
यूजी जाती थीं। ऐसा बहुत पुराने शिला लेखों से सिद्ध 
होता है। भगवान महावीर स्वामी के पीछे उनके अनुयायी, 
साधु, आचाय्ये, राजा, महाराजाओं ने जैन धर्म का प्रचार 
किया। सम्राट चन्द्रगुप्त भद्रबाह आचाय्ये का भक्त शिष्य था। 
चन्द्रगुप्त के समय में १२ वर्ष का भारी अकाल पड़ा था। तब 
जैन सम्प्रदाय के द्गिम्बर, श्वेताम्बर ये दो टुकड़े हो गये। 
दिगम्बर सम्प्रदाय के साधु बिना कपड़ा पहने पहले के समान 
नग्न रहकर तपस्या करते थे ओर अब तक इसी प्रकार रहते आये 


( ह ) 
हैं; किन्तु श्वेताम्बर सम्प्रदाय फे साधुओं ने बुरा समय देखकर 
कपड़े पहनना शुरू कर दिया। 

इस प्रकार जैन धरम के उदय ओर प्रचार का संक्षिप्त विवरण 
है। ज्ञो कि श्री नेमिनाथ तीथंद्भर से लेकर अब तक का तो 
आ्राधुनिक इतिहास से भी सिद्ध होता है। उसके पहले इतिह।स 
का कोई साधन नहीं है ओर न इतिहास ही उससे पहले जमाने 
तक अभी पहुँच पाया है । हाँ ! भागवत आदि ग्रन्थों में भगवान 
ऋषभ देव का आठवें अ्रवतार के नाम से जैन ग्रन्थों के अनुसार 
कुछ कुछ वर्णन पाया जाता है । 

सिद्धान्त महोदधि महा महांपाध्याय डा० सतोशचन्द्र जी 
विद्याभूषण एम० ए० पो० एच० डी० ने लिखा है कि--“जैन 
मत तब से प्रचलित हुआ है जब से संसार में सृष्टि का आरम्भ 
हुआ है। मुझे इसमें किसी प्रकार का उज्र नहीं है कि जैन दशेन 
बेदान्तादि दरशोनों से पूर्व का है ।” 

अब हम जैन धर्म के वर्शन पर आते हैं। जैन धमसे का पूर्रा 
खुलासा विवरण तो बहुत लम्बा चौड़ा है जिसके लिये बहुत बड़े 
ग्रन्थ बनाने के साधन जुटाने पड़ेंगे किन्तु हम यहाँ संक्षेप से उस 
विषय को रखते हैं। जैन धर्म का विवरश संक्षेप से दो रूप में 
किया जा सकता हे। (१) सिद्धान्त # (२) आचरण + । 
इन ही दो रूपों से हम यहाँ जेन धमे का परिचय पाठकों के 
सामने रखते हैं । 


+ ( 0 ४0७७५ ) | (रशांड्रांत्त ) 


( ६ ) 
बह हा 
जन सडान्त 





जैन सिद्धान्त में मूल दो पदार्थ माने गये हैं। ज्ञीव और 
अजीव । जिसमें ज्ञानादि गुण पाये जाते हैं, जो जानता देखता है 
वह जीव है ओर जिसमें जानने देखने की शक्ति नहीं वह अजीब 
पदाथ है । इन्हीं दोनों पदार्थों में सारे पदार्थ शामिल हो जाते हैं । 

जीब दो भ्रकार के होते हैं--मुक्त जीव तथा संसारी जीव । 


मुक्त जीव थे हैं जो करम॑ जंजाल को अपने आत्मा से बिल- 
कुल दूर कर चुके हैं, जो फिर कभी जंजाक़् में फंसकर संसारी 
नहीं बनेंगे । जिनके ज्ञान, दशेन, सुख आदि समस्त आत्मिक 
गुण पूर्ण, शुद्ध प्रगट हो चुके हैं, जिनके न शरीर है, न इच्छा है 
और न किसी प्रकार का दुःख है, भूत, भविष्य, वर्तमान तीनों 
काल की सारी बातों को साफ़ जानते हैं। उनको परमात्मा, इंश्चर, 
सिद्ध आदि भी कहते हैं । थे एक नहीं अनेक हैं। संसारी जीव 
वे हैं जो इस संसार में अपने कर्मों के करण तरह तरह के शरीर, 
योनि पाते हुये घूमते रहते हैं। अपने २ कर्मों के अनुसार जिनको 
सुख दुःख आदि मिलते रहते हैं । 

संसारी जीवों के पाँच प्रकार हैं, एकेन्द्रिय, दो इन्द्रिय, तीन 
इन्द्रिय, चार इन्द्रिय और पाँच इन्द्रिय। जिन जीबों के एक ही 
स्पर्शन ( छूने का ज्ञान कराने वाला यानी त्वचा ) इन्द्रिय हो वे 
एकेन्द्रिय जीव हैं। जैसे--जमीन, पानी, हवा और पेड़ | इनमें 
से जिनमें आत्मा मौजूद हो वह जोब होता है। जैसे--हरा, 


( ७ ) 

फलने-फूलने वाला पेड़ और जिसका जीव निकल चुका हो वह 
अजीब हो जाता है, जैसे--सूखा पेड़ । इन एकेन्द्रिय जीवों को 
'स्थावर जीव भी कहते हैं | इनके शरीर में खून, हड़ी, चर्बी आदि 
नहीं होते सिफ्र रस होता है । 

दो इन्द्रिय जीव वे हैं जिनके स्पर्शन और जीभ ये दो इंद्रियाँ 
हैं। जो अपनी दौनों इंद्रियों से छूकर ठंडक, गर्मी आदि जान सकते 
हैं तथा चखकर खट्टा, मीठा आदि स्वाद भी समझ सकते हैं । 
जैसे-केंचुआ, गेंडुआ, शक्ल, कौड़ी, सीप आदि। कौड़ी, शद्ड, 
सीप जब पानी में होते हैं पानी के ऊपर नीचे आते जाते हैं, 
घूमते फिरते हैं तब उनमें जीव होता है। जब वह सर जाता है 
तब सूखी हड़ी रह जाती है । 

जिन जीवों के चमड़ा, जीम और नाक ये तीन इन्द्रियाँ ही 
होती हैं यानी जो छूने. स्वाद चखने औ्रौर सूँ घकर सुगन्ध दुगेन्ध 
जानने की ताकत रखते हैं बे तीन इन्द्रिय जीव होते हैं। जैसे-- 
बीछू , खटमल, जू आदि । 

जिनके इन तीनों इन्द्रियों के सिबाय आँख चौथी इन्द्रिय भी 
पाई जाती है यानी जो तीन इन्द्रिय जीव से देखने की ताकत और 
अधिक रखते है वे चार इन्द्रिय जीव होते हैं। जैसे--मक्खी, 
मच्छर, टिड़ी, पतद्रा आदि छोटे उड़ने वाले जन्तु । 

' पांच इन्द्रिय जीव वे द्वोते हैं जिनके समस्त इन्द्रियाँ होती हैं 


जो छूकर, चखकर, सूँ खकर, देखकर ओर सुनकर ज्ञानते हैं। 
चार इन्द्रिय जीवों से इनमें 'कान' नामक इन्द्रिय ओर ज्यादा 


( ८ ) 

पाई जाती है | जेसे--आदमी, हाथी, घोड़ा, बेल, साँप, कबूतर, 
चूहा आदि । 

दो इन्द्रिय, तीन इन्द्रिय, चार इन्द्रिय ओर पाँच इन्द्रिय जीव 
_अ्स कहलाते हैं इन जीवों के शरीर में खून, हड्डी, मांस होता है । 

एकेन्द्रिय से लेकर चार इन्द्रिय तक के जीवों के मन नहीं 
होता है। इस कारण वे कोई शिक्षा, क्रिया आदि सिखलाने से 
नहीं सीख सकते । पाँच इन्द्रिय जीवों में दोनों तरह के जीव होते 
हैं । कुछ एक जीवों के मन नहीं होता है. किन्तु शेष प्रायः सभी 
के मन पाया जाता है। इसी कारण उनको यदि कोइ शिक्षा दी 
जावे, कोई काम सिखलाया जावे तो अपनी शक्ति अनुसार सीख 
जाते हैं । 

इन जीवों में से एकेन्द्रिय से चार इन्द्रिय तक के तो सभी 
जीव तिय॑ंतञ्व यानी पशु गति वाले कहे जाते हैं। पंचेन्द्रिय जीवों 
में गाय, घोड़ा, साँप, कबूतर आदि पशु पशुगति के जीब हैं। 
मनुष्य शरीर वाले स््री-पुरुष मनुष्यगति के जीव हैं। नरकों में 
रहने वाले नारकी जीव नरक गति के जीव हैं. और देव-शरीर में 
मौजूद जीव देवगति के जोब कहे जाते हैं । 


6९ 
झाजाक ॥ 
अजीब पदार्थ के मूल दो प्रकार हैं-एक तो बह जिसमें 
रस, गंध, *ग, ठंडक, गर्मी आदि पाई जाती है। जो देखने में, 
सू घने में, चखने में और छूने में श्राता या आ सकता है। इस 


( ६ 9 
पदार्थ का नाम जैन सिद्धान्त में पुदूगल ( मेटर ) बतलाया है। 
हम जितनी भी चीजें देखते हैं या अन्य नाक, जीभ, चमढ़ा, 
कान इन्द्रियों से जिनको जानते हैं थे सब पुदूगल हैं। मकान, 
लकड़ी, पत्थर, कागज़ आदि सभी चीजें पुद्गल हैं। यहाँ तक 
कि जीब के रहने का शरीर भी पुदूगल है। जीबित शरीर में 
जीव पाया जाता है और निर्जीब यानी स्रतक -मुर्दां शरीर में जीव. 
नहीं होता केवल पुदूगल ही होता है । 
दूसरे अजीब पदाथ वे होते हैं जिनमें रंग, रस, गंध, ठंडक, 
गर्मी नहीं पाई जाती जो देखने में तथा अन्य भी इन्द्रियों से 
पकड़ने में नहीं आते । उनको अमूर्तिक कहते हैं । 


अमूर्तिक अजीव पदार्थ चार तरह का है। धम, अधमे, 
झाकाश ओर काल। जिसमें सब जीब, पुदूगल आदि पदाथे 





रहते हैं। उस पोल पदार्थ का नाम आकाश है। यह पदाथे 
अनन्त है । सब जगह मौजूद हे ! 

जो चीजों की हालते बदलने में सहायता करता है। वषे, 
महीना, दिन, घड़ी, घण्टा, मिनट, सैकिण्ड आदि नाम रखकर 
जिसका व्यवहार किया जाता है वह काल नामक पदाथे है। 
जहाँ तक जीव, पुदूगल आदि पदांथे पाये जाते हैं वहाँ तक 
काल भी भोजूद हैं । 

जो जीव, पुदूगलों के हलन, चलन में बाहरी सद्दायता करता 
है। आते, जाते, गिरते, पड़ते, हिलते, चलते पदाथ्! को उसकी 
हरकत में मदद करता है। उसका नाम धर्म पदार्थ है। जहाँ 


( १० ) 
'तक जीव पुदूगल पाये जाते हैं यह पदार्थ भी बहाँ तक पाया 
जाता है। अंग्रेजी में इस पदार्थ को इथर के रूप में माना है । 
अमूर्तिक होने से यह पदांथे नजर नहीं आता । 
अधमोे पदार्ण बह कहलाता है जो समस्त पदार्थों को 
ठहरने ( स्थिर रहने ) में बाहरी सहायता करता है--जेसे मुसा- 
फिर को पेड़ की छाया। यह भी अमूर्तिक होने से दीख नहीं 
पड़ता। लोकाकाश में सब जगह मौजूद है । 
इस प्रकार जीव, पुदूगल, धर्म, अधर्म, आकाश और काल 


ये छह द्रव्य हैं । 
उद्गल द्र्ष्य ६ 


60:८७ 
कर "हर, 


पुद्गल द्रव्य मू्तिक है इस कारण दिखलाई देता है । इसमें 
चार विशेष गुण पाये जाते हैं। रंग, गंध, रस ओर रशे ( ठंडा, 
गम आदि छूने का विषय ) यद्यपि ये चारों गुण प्रत्येक पुदूगल 
पदार्थ में पाये जाते हैं किन्तु किसी किसी पद/थे में कोई कोई 
गुण सूद्रम यानी इन्द्रियों से न जान सकने योग्य और कोई कोई 
गुण स्थूल यानी इन्द्रियों द्वारा जान सकने योग्य होता है। जेसे 
ड्वा में स्पशे गुण ( ठंडी, गर्स ) तथा कभी गन्ध गुण ( खुशबू , 
बदबू ) तो स्थूल हैं किन्तु रंग और रस सुक्रम हैं। इस कारण वे 
दोनों गुण मालूम नहीं हो पाते । 

किन्तु जिस समय वही हवा पानी के रूप में बन जाती है। 
तब उसके थे दोनों गुण भी प्रगट द्वो जाते हैं इस कारण पानी 


( ११ ) 
की हालत में हवा का पुदूगल ( मेटर ) चखने में और देखने में 
आ जांता है | 


आग में रंग, स्पर्श मालूम होते हैं रस, गन्ध मालूम नहीं 
होते किन्तु वे उसमें हैं अवश्य। उस समय सूह्रम रुप में हैं । 
हालत बदलने पर वे दोनों गुण भी मालूम होने लगते हैं । 


शब्द पुदूगल है उसके तीन गुण सूचरम हैं। किन्तु रपश 
कुछ जाहिर होता है । शब्द पुद्गल है इसी कारण पुदूगल पदार्थों 
से ( बाजे, मुख, तोप आदि से ) वह पेदा होता है। टेलीफोन, 
आमोफोन, लाऊड स्पीकर, बेतार का तार, तार आदि यन्‍्त्रों से 
पकड़ में आ जाता है, बन्द कर लिया जाता है, दूर भेज दिया 
जाता है। बिजली, तोप आदि के भयंकर शब्द से कान के परदे 
फट जाते हैं, जोरदार शब्दों के आघात (टक्कर ) से श्ल्ियों के 
गर्भ गिर जाते हैं, पहाड़ की चद्टानें गिर पड़ती हैं। ऐसी जोरदार 
टक्कर पुद्गल पदाथ हुए बिना नहीं हो सकती | 


[0० 
फद्पल कं | द्द्ा ४ 
९,22६ इस्जअभेा २ 
पुदूगल दो दशाओं में होता है, परमार और स्कन्‍्ध । 
परमाणु पुदूगल का सब से छोटा अखण्ड टुकड़ा है । उन टुकड़ों 
के आपस में मिलकर बने हुये बड़े टुकड़ों को रकन्‍्ध कहते हैं । 


शब्द एक विशेष प्रकार का पुदगल है । उसके स्कन्‍्ध सब 
जगह भरे हुये हैं । 


( (९२ ) 


अन्धकार और प्रकाश (उजाला) भी पुदूगल है । जिस समय 
सूर्य, चन्द्र, दीपक, बिजली आदि का संयोग मिलता है तब 
सब जगह भरे हुए पुद्गल स्कन्धों में अपनी जगह सफेद चम- 
कीला रंग प्रकट हो जाता है | जिससे आँखों से दीख पड़ने योग्य 
प्रकाश धन जाता है और जिस समय उनका संयोग हट जाता है 
तब उन्हीं पुद्गल स्कम्धों में गहरा काला रंग जाहिर हो जाता 
है। जिससे अन्धेरे का रूप खड़ा हो जाता है । 


इस प्रकार पुदूगल ( मेटर ) अनेक दशाओं में पाया जाता 
है ओर उलटता पलटता भी रहता है । धूप, छाया, प्रकाश, 
अ्रन्धकार, चाँदनी, शब्द आदि सब पुदूगाल की हालते हैं। कभी 
पानी से हवो, कभी हवा से पाती, कभी पानी से बिजली, कभी 
पार्थिव ( जमीन की चीज ) से हवा आदि बन जाता है। जहाँ 
जैसा निमित्त कारण मिलता है । पुद्गल पदार्थ बैसी हालतों में 
बदल जाते हैं । 


6. ८५ सेंड 
फेस सचान्त ९ 
(७६९ २ईलटॉ ७७८: “9 
पुद्गल स्कन्धों में एक विशेष प्रकार के पुदूगल स्कन्धघ होते 
हैं उनका नाम कार्माण स्कन्ध हैं | ये पुदूगल स्कन्‍्ध सब जगह 


मौजूद हे और केवल कमे बनने के काम आते हैं। 


जीव के भीतर एक योग मामक आकषण शक्ति ( कशिश 
करने की ताकत ) हैं ओर कार्माण स्कन्धों में आकषेण (कशिश) 


( १३ ) 

होने की शक्ति है। जैसे कि चुम्बक पत्थर भौर क्ोहे के भोतर 
रहती है । 

जिस समय कोई संसारी जीव काम, क्रोध, अभिमान, फरेब, 
लालच, प्रेम, बेर, डर, शोक, दृष, हिंसा, विषय सेवन, चोरी, 
परोपकार, दया, दान आदि फिसी विचार काये या बोलने में 
लग जाता है। उस समय उस जीव की वद्द योग शक्ति अपने 
पास वाले कार्मांण पुद्गल स्कन्धों को आकर्षण ( कशिश ) कर 
लेती है । वे आकर्षित ( कशिश किये हुए ) पुदूगल आत्मा के 
साथ मिलकर एकमेक हो जाते हैं | 

योग शक्ति से कशिश किये हुए और उसके पीछे आत्मा के 
साथ एकमेक मिले हुए पुद्गल स्कन्धों को ही कम कहते हैं। 
आत्मा के साथ मिल जाने पर उन कर्सों के भीतर विशेष शक्तियां 
उत्पन्न हो जाती हैं। आत्मा में उस समय जैसे विचार कार्य 
मौजूद हों उन नवीन कर्मों में बेसी ही शक्ति पेदा हो जाती है। 
जैसे अगर जीव का उस समय विचार परोपकार का हो तो कर्मो 
में शक्ति भला, लाभ ( फायदा ) करने की पेदों होगी और यदि 
किसी का बुरा कराने का विचार उस जीव में हो तो उन कर्मों में 
बुरा करने की शक्ति पेदा हो जायगी । 


के बनने के साथ हो साथ उन कर्मों में जीव के साथ लगे 
रहने की अपनी शक्ति के अनुसार जीव को सुख दुख देने की 
स्थिति ( मियाद समय की ) भी पड़ जाती है। जीव की अगर 
तीत्र ( तेज ) योग शक्ति होती है कर्मों में मियाद ओर सुख दुख 


( रैं४ं ) 


आदि फल देने की ताकत बड़ी पड़ जाती है | तथा यदि योगशक्ति 
सन्द हो आकर्षण करते समय जीव के भले, बुरे विचार हलके, 
मन्द हों तो कर्मों में मियाद थोड़ी पड़ेगी और फल देने को शक्ति 

भी मन्द ही पैदा होगी। 

जिस समय उस कम के फल देने का समय आधवेगा तब वह 
कम जीव को अपनी डस शक्ति से ऐसा बना देगा जिससे जीव 
बाहरी चीजों के निमित्त से ऐसा काय कर ब्रेठेगा जिसके कारण 
कर्म शक्ति के अनुसार उसको फल्न मिल जायगा ! 

मान लीजिये सुख देने वाले कम का उदय ( समय ) आया 
है तो जीव की वुद्धि, क्रिया और बाहरी निम्मित्त साधन उसको 
ऐसे मिलेंगे जिससे उसको सुख पाने का अवसर ( मौका ) मिल 
जावेगा । इसी प्रकार दुख देने वाले कम के उदय आने पर उसके 
कार्य, बुद्धि स्वयं दुख पेदा करने वाले पदार्थ, काय में लग 
जावेंगे। 

इस प्रकार कर्म यद्यपि अजीब हैं, जड़ हैं, ज्ञान रहित हैं 
किन्तु शराब, बिजली, गेस आदि पदा्थों के समान जीव के 
संयोग से विचित्र शक्तिशाली हो जाते हैं । यहां तक शक्ति (स्प्रिट) 
उनमें पैदा हो जातो है कि किये हुए अच्छे बुरे कर्तंब्यों ( कामों ) 
के अनुसार अ्रच्छे बुरे शरीर में जन्म धारण करने के लिये भी 
बेतार के तार के समान कम आत्मा को उस जगह पहुँचा देते हैं । 

सारांश यह है कि जैसे शराब मनुष्य को पागल बना देती 
है उसी प्रकार कम भी जीव को अपना समय आने पर एक 


( १५ ) 


प्रकार का पागल बना देते हैं।इस प्रकार एक तरह से जोब 
कम करते समय स्वतन्त्र ( आज़ाद ) और उसका फल्ष पाते 
समय परतन्त्र ( गुलाम ) होता है । 

जीव हर एक समय किसी न किसी प्रकार का कर्म तैयार 
करता रहता है और हर समय किसी न किसो कम का फल 
( नतीजा ) भी उठाता रहता है। हां! यह अवश्य है कि यदि 
अपनी ज्ञान शक्ति से कम बनने के कारणों को अच्छे बुरे 
विचारों, कांया की कम कर दे तो कर्मा की शक्ति घटनी शुरू हो 
जायगी ओर जीव की शक्ति बढ़नी शुरू हो जायगी। यदि बह 
लगातार उस तरह करता रहे तो कोई समय ऐसा भी आ जावेगा 
कि पुराने सब कर्म समाप्त (खतम ) हो जायंगे और नया कर्म 
कोई भी न बन पावेगा । तब वह जीव पूर्ण रवतंन्न ( आज़ाद ). 
हो जायगा। बन्धन से छूट जायगा, मुक्त हो जायगा और उसके 
समस्त आत्मिक गुण पूर्ण निमल हो जावेंगे। फिर कर्म बनने 
योग्य उसके पास कोई कारण न रहेगा इस कारण फिर जंजाल 
में भी नहीं फंस सकेगा । 


कभों के भेद । 


कम आठ तरह के हैं । ज्ञानावरण, दशनावरण, बेदनीय, 
मोहनीय, आयु, नाम, गोत्र ओर अन्तराय | 

जीव के ज्ञान गुण को कम करने वाला ज्ञानावरण कम है । 

जीव के दर्शन गुण पर परदा डालने वाला कर्म दशनावरण 


द्ोता है ! 


१६ ) 


सांसारिक--सुख, दुस्‍ख, रूप बेदना पेदा करने वाला कमे 
_वेदनीय कहलाता है| 

काम, क्रोध, अभिमान, माया, लोभ, मोह आदि वासनायें 
पैदा करने वाला कर्म मोहनीय हे ! 

किसी भी शरीर में जीव को रोक रखने के समय की मिथाद्‌ 
को देने वाला आयु कर्म होता है । ” 

अच्छे, बुरे शरीर को पैदा करना नाम कर्म का कार्य है । 

अच्छ बुरे कुल में ( ऊँच नीच जाति में ) जीव को उत्पन्न 
कराना गोत्र कमें का काम है | 

होते हुए किसी कार्य में विष्न डाल देना अन्तराय कम की 
कायवाही है। 

इस प्रकार कर्मो' के ये मुल आठ भेद हैं किन्तु शाखाभेद 
बहुत से हैं । 

इस कर्म सिद्धान्त का खुलासा वणन बहुत लम्बा चौड़ा है । 
इसी कारण इस अकेले विषय पर बहुत बड़े ग्रन्थ बने हुए हैं । 
संकोच करने के विचार से इस विषय को हम यहीं पर समाप्त 
करके आचरण विषय पर आते हैं 


आचरण 


जैन धर्म पालन करने वाले दो भागों में बाँटे जा सकते हैं| 
एक गृहस्थ ओर दूसरे मुनि। 


( २७ ) 
जो घर में रहकर जैन धमे का पालन करें वे मृहस्थ या 
भ्रावक कहलाते हैं और जो घर वार छोड़कर साधु बनकर ऊँचे 
दर्जे का आचरण पालते हैं वे मुनि कहलाते हैं। 
मुनि और गृहस्थ श्रावकों को अपने २ दर्ज के अनुसार पालन 
करने योग्य जो एक बात है वह है “रत्नत्रय” रत्लत्रय का धारण 
करना जिस प्रकार गृहस्थ के लिये आवश्यक है उसी प्रकार मुनि 
के लिये भी आवश्यक है | 
रत्नश्रय | 
सम्यग्दशेन, सम्यर्ज्ञान और सम्यकचारित्र इन तीन बातों 
को रत्नत्रय कहते हैं । ग्रहस्थ को इन तीनों को किस प्रकार 
धारण करना चाहिये प्रथम ही इस बात को बतलाते हैं। 
सम्फद्शन । 
देव, शास्त्र गुरू का अपने सच्चे हृदय से श्रद्धान करना, 
( विश्वास--यकीन रखना ) जैन सिद्धान्त में बतलाये पदार्थों 
को तथा उसकी अन्य बातों का सच्चा विश्वास ( यकीन ) 
करना सम्यग्द्शन है। जैनी के लिये सबसे पहले देव, शाशत्र और 
गुरू को अपना पूज्य, आराध्य समक कर उनका विश्वास करना 


आवश्यक है । हेव 
रथ | 


जैन धर्म में देवों के मूल दो भेद माने गये हैं। अ्ईन्त और 
सिद्ध । पूर्ण मुक्त हुये श्रथात्‌ आठ कर्मा को अपने आत्मा से 
दूर करके मोक्ष स्थान में पहुँचे हुये परमात्मा को सिद्ध कहते हैं। 


( रै८ ) 


सिद्ध होने से पहले ज्ञानावरण, दशनावरण, मोहनीय ओर अन्‍्त- 
राय इन चार कर्मों को आत्मा से बिलकुल दूर करके जीवन मुक्त 
दशा में मौजूद परमात्मा को अहँन्त देव कहते हैं। संसार जीवों 
को धर्म का उपदेश अहेन्त भगवान से प्राप्त होता है । इस कारण 
सिद्ध परमात्मा की अपेक्ता अहन्त भगवान की ग्रहस्थ लोग 
अधिक उपासना करते हैं । 
४८9 अर क8. (५ 
सच्चे देक के व्शेष बिह्ह | 
(.<र्क्रिखजा 3 

सच्चा देव बीतराग, सबज्ञ और हितोपदेशी होना चाहिये 
जिनमें ये बात पाई जावे वह सच्चा देव है । जिसमें थ बाते न 
हों वह सच्चा देव नहीं है । 

राग, हेष, मोह, चिन्ता, अभिमान, जन्स, मरण, शाक! भय, 
आश्चर्य, रोग, खद, भुख, प्यास, बुढ़ापा, पोडा, नींद, पसीना ये 
दोष जिसमे नहीं पाये जाते हों अथांत्‌ जो किसी भी पदाथ से 
न प्रेम करता हो न किसी को बुरा समझता हों इसी प्रकार 
जिसको किसी प्रकार का अभिसान, डर, भोह, चिन्ता, भूख, 
प्यास आदि न हो उसको बोतराग कहते हैं । 

समस्त संसार को भूत, भविष्यत्‌, वर्तमान की समस्त बातों 
को पदार्थों की हालतों को जो एक साथ स्पष्ट जाने अथांत सारे 
संसार में जो पहले द्दो चुका है, अब हो रहा है. और जा 
कुछ आगे होगा उसको जो ठीक ठीक जानने वाला हो चह 
सवक्ष कहलाता है | 


( १६ ) 


जो समस्त जोवों को सच्चा द्ितकारी उपदेश दे बह 
हितोपदेशी है । 

ये तीनों बातें जिसमें हो वह अहन्त भगवान' जैनियों का 
पूज्य परमात्मा है। उस अहंन्त भगवान की ही बीतराग मूर्ति 
( कपड़े, गहने श्रादि सजावट रहित ) बनाकर मन्दिर में जैन 
लोग पूजते हैं । 

यहां इतना ध्यान रखना चाहिये कि मनुष्यों की आँखें बाहर 
जैसी तसवीर, मूर्ति, आकार देखती हैं. बेसा ही प्रभाव उनके 
हृदय पर पड़ता है । जैसे किसी शूरवीर की तसबीर देखने से 
हृदय में शुरवीरता आर सुन्दर व्यभिचारिणी स्त्री का चित्र देखने 
से खराब भाव मन में पेदा होते हैं । इसी प्रकार अहेनत भगवान 
की शान्त, वीतराग मूर्ति देखने से शान्ति, बीतरागता का असर 
हृदय पर पड़ता है। इसी कारण जैनी अहेन्त मूर्ति का दर्शन 
पूजन करते हैं। यानी वे मूर्ति के सहारे से मूर्ति वाले अर्थात 
अहेन्त भगवान का दशन, पूजन उन सरीखी शान्ति, वीतरागता 
प्राप्त करने के त्िये करते हैं । 

शास्त्र | 

अहेन्त भगवान का उपदेश तथा सिद्धान्त ( फिलोसफी ) 
जिन ग्रन्थों में लिखा हुआ है वे जैनियों के मानने योग्य शास्त्र 
होते हैं। अहेन्‍त भगवान का उपदेश और सिद्धान्त गुरू शिष्य 


परम्परा से चला आता है । सच्चे शास्त्र को आगम, जिनबाणी 
भी कहते हैं । 


५ ९० ) 
सथा गुरू | 


जिसने घर, धन, स्त्री, पुत्र, मित्र, कपड़े, आभूषण 
आदि सारे संसारी पदार्थों को बुरा समझ छोड़ दिया हो, 
जो जड्ल में रहकर आत्मा का ध्यान, तपस्या करता हो, 
दिन में एक बार शुद्ध अपने हाथों में गृदस्थों के घर भोजन 
करता द्वो | हिंसा, भूठ, चोरी, विषय-सेवन, परिम्रह 
( संसारी चीज़ों को अपनाना ) इन पाँच पापों को बिलकुल छोड़ 
कर अहिंसा, सत्य, अचोय, त्रह्मचय और परिम्रद्द त्याग ये पांच 
महात्रत पांलता हो । जो शत्रु से क्रोध न करे और मित्र से प्रेम 
भोव न करे शान्त, निःस्पृह, नग्न हो वह सश्चा गुरु है। इसको 
मुनि, साधु भी कहते हैं । 


मुनियों मेंजो सबसे ऊंचे पद के होते हैं मुनि जिनकी 
आज्ञानुसार चलते हैं बे अचाय्ये कहलाते हैं। जो मुनियों में 
सबसे अधिक 5घिद्वान होते हैं और जो मुनियों को पढ़ाते हैं वे 
उपांध्याय कहलाते हैं। 


अहेन्त, सिद्ध, आचाय्ये, उपाध्याय और मुनि (साधु ) 
ये पांच परमेष्ठी ( सबसे अधिक ऊंचे पद पर विराजमान ) 
कह्दे जाते हैं । 
.. इस प्रकार गृहस्थ जैन, इन देव, शास्त्र, गुरु को अपना पूज्य 


आराध्य समककर इनका दर्शन, पूजन, विनय, सत्कार करते हैं, 
शास्त्र पढ़ते हैं । 


( २१ ) 


सम्परज्ञान । 

सम्यग्दर्शन हो जाने पर ज्ञान का नाम सम्यरज्ञान होता है। 
अर्थात्‌ जब तक सच्चे देव, गुरु, शास्र का तथा अहन्त भगवान 
के बतलाये हुये सिद्धान्त का सच्चा श्रद्धान ( विश्वास-यकीन ) न 
होवे तब तक ज्ञान मिथ्याज्ञान कहलाता है। सच्चा श्रद्धान हो 
जाने पर उसको सम्यग्झान कहते हैं। अर्थात्‌ देव, शास्त्र, गुरु 
का ओर जैन सिद्धान्त ( जैन फिलासफी ) का विश्वांस रखकर 
ग्ृहस्थ को अपना ज्ञान शास्त्रों से बढ़ाते रहना चाहिये | 


सम्पक्धारिश्र । 


पाप मार्ग को छोड़कर सदाचार ग्रहश करना सम्यक्चारित्र हे। 

इस सम्यक्चारित्र को जधन्य श्रेणी का ( सबसे नीचे दर्ज 
का ) श्रावक जिसको कि पाक्षिक भी कहते हैं, बहुत छोटे रूप में 
आवरण करता है। जिनेन्द्र भगवान का प्रति दिन दश्शन करना, 
शराब, मांस नहीं खाना, पानी छानकर पीना, रात का कम से 
कम अन्न की बनी हुई चीज़ नहीं खाना इतना आचरण वह 
सब से नीचे दर्ज का जैनी पालता है । 

इससे आगे गृहस्थ जैनके ११ दज हैं जिन्हें प्रतिमा कहते हैं। 
उनका आचरण करने वाला 'नेष्टिक' श्रावक कहलाता है । इन 
प्रतिमाओं का आचरण आगे आगे बढ़ता गया है. और अगली 
प्रतिमा के चारित्र को पालते हुए उससे पहिली प्रतिमाओं का 
अवश्य होना चाहिये | प्रतिमाओं का संक्षेप विवरण यों है । 


( एर२ ) 


१--दशन प्रतिमा । 

शराब, मांस और मधु ( शहद ) खाने का त्याग करना तथा 
आॉजीर, गूलर, पाकर, बड़ ओर पोपल (पेड़ का फल ) खाना 
छोड़ना एवं “जुआ खेलना, शिकार खेलना, नशीली चीजों का 
सेवन, मांस खाना, चोरी करना, वेश्या सेवन करना और पर-स्त्री 
सेवन” (दूसरे पुरुष की श्रौरत से व्यभिचार) इन सांत कुव्यशनों 
का त्याग करना, सम्यग्दशन को निर्देष धारण करना पहली 
दर्शन प्रतिमा है। मधु, अंजीर आदि में त्रस जीब होते हैं । 


२--न्रत प्रतिमा । 

बारह ब्रतों का नियम से पालना व्रत प्रतिमा हे । बारह ब्रत 
संक्षेप से इस प्रकार हैं । 

१--अहिंसा अखुष्रत-त्रस (दो इन्द्रिय आदि ) जीवों को 
जान बूमकर नहीं मारता अहिंसा अशुब्त है। व्यापार में, 
रसोई, मकान आदि बनाने में, तथा शत्रु से लड़ने भिड़ने में जो 
हिंसा होती है उस हिंसा का त्याग नहीं होता है । 

२--सत्य अशुत्र॒त-धर्म घातक, दूसरे का ग्राण घातक, 
पंचायत द्वारा दण्डनीय तथा राज्य से दण्ड ( सजा ) पाने योग्य 
मूठ बोलने का त्याग सत्य अगुब्त है । 

३--अचौये अणुब्त-पानी, मिट्टी आदि चीजों को छोड़कर 
जिस पर कि खास किसी एक पुरुष का अश्रधिकार नहीं है 
सब कोई ले सकता है ओर किसी भी वस्तु को उसके स्वामी 
( मालिक ) के पूछे बिना नहीं लेना सो श्रचौय अगुग्नत है । 


( २३ ) 


9--ब्रह्मचय अगु॒ब्रत-अपनी विवाही हुई स्त्री के सिवाय 
शेष सब स्त्रियों को माता, बहिन, पुत्री, समान समझ कर किसी 
के साथ भी दुराचांर नहीं करना त्रह्मचय अरुघ्रत है | 
४--परिप्रह परिणाम अरुक्रत-मकान, धन, पशु, कपड़े, 
गहने, जमीन, सवारी आदि संसारी पदार्थों का अपने काम अनु- 
सार नियम कर लेना कि 'में इतना रक्खुगा अधिक नहीं” 
परिम्रह परिमाण अशुप्नत है। 
६--दिग्खत-पूर्व, पश्चिम, ऊपर ( पहाड़ आदि ) नीचे 
(कुआ आदि) इत्यादि दिशाओं में जन्म भर तक आने 
जाने की सीमा ( हृद ) बाँध लेना और उससे बाहर न जाना सो 
_दिखत है। 
७--कुलछ समय के लिये जितनी थोड़ी जगह में अपना काम 
चल सकता हो उतनी जगह यानी घर, मुहल्ला, शहर आदि के 
आने जाने का नियम कर लेना देशतव्रत है। 
८--अनथ दण्ड त्याग ब्रत-बिना मतलब जिन कार्यों में पाप 
कम बन्धें, पाप लगे उन्र कार्यों का छोड़ना अनथ दुण्ड त्याग ब्रत 
है। जैसे किसी को विष, हथियार आदि देना, बिना मतलब पानी 
बखेरना, पेड़ तोड़ना, जमीन खोदना, खराब कथाश्रों का सुनना 
सुनाना श्आादि | 
६--सामयिक-सुबह, शाम और दोपहर को कुछ समय के 
लिये प्रतिज्ञा पूषक हिंसा, झूठ आदि पार्षों का पूर्ण त्याग 
करके संसार की दशा, धमम का अपनी आत्मा आदि का 


( रे४ ) 


विचार करना, सामायिक पाठ पढ़ना तथा मन्त्रों की माला फेरना 
सामायिक है| 
१०--प्रोषधोपवास ब्रत-अष्टमी, चतुदेशी को कम से कम 
_एकाशन ( एक बार भोजन ) करना तथा अधिक से अधिक 
१६ पहर का भोजन छोड़ मन्दिर में बेठकर घर ध्यान में समय 
लगाना प्रोषधोपवास त्रत है। सोलह पहर का ब्रत करने वांता 
अष्टमी, चतुदंशों तिथि से एक दिन पहले और एक दिन पीछे, 
एफाशन करता है तथा उस दिन उपवास (बिलकुल कुछ नहीं खाना) 
करता है । 
११--भोगोपभोग परिमाण-भोग्य ( जो पदाथ एक बार भोग 
में आकर फिर भोगने में न आबे जैसे भोजन, तेल, फूल माला 
आदि ) और उप-भोग्य ( जो पदार्थ बार बार काम में लाये जा 
सके जैसे कपड़े, गहने, मकान, सवारी आदि ) पदार्थों का अपने 
योग्य निवम कर लेना शेष पदार्थों को छोड़ देना भोगोपभोग 
_परिमाण ब्रत है। 
१२--अतिथिसंविभाग ब्रत-साधुओं के लिये तथा त्रह्मचारी, 
ज्ुन्ञक, ऐलकादि सदाचारी श्रावक के लिये एवं दीन, असम 
अपाहिज के लिये “भोजन, ज्ञान प्राप्ति के साधन ( पुस्तक 
आदि ) औषधि ( दवा ) और अभय ( डर मिटाने के साधन )” 
ये चार प्रकार का दान देना सो अतिथिसंविभाग ब्रत हे | 
इन बारह त्रतों का पालने बाला दूसरी प्रतिमा बाला ब्र॒ती 
श्रावक होता है । 


( २५ ) 


३--धामायिक प्रतिसा । 
प्रति दिन प्रात:काल शाम को और दोपहर को तीनों समय 
निवम से निर्दोष सामायिक करना सामायिक प्रतिमा है | 
ब्त प्रतिमा वालां सामायिक नियम से तीन वार और निर्दोष 
नहीं करता है । उसको सामायिक शिक्षा ब्त के रूप में हैं, तीसरी 
प्रतिमा बालां नियम से तीन वार निर्दोष सामायिक करेगा। यही 
इन दोनों में श्रन्तर है । 


४--ओपषध प्रतिमा । 
प्रत्येक श्रष्टमी, चतुदंशी को घर, व्यापार आदि के कार्यों को 
छोड़ कर नियम से १६ पहर का निर्दोष प्रोषध उपबास ( यानी 
पहिले और तीसरे दिन एक बार तथा डस अष्टमी चतुदेशी 
के एक दिन सर्वधा भोजन का त्याग करना सो चौथी 
प्रोषध प्रतिमा है । 
ब्रत प्रतिमा में प्रोषधोपवास नियम १६ पहर का नहीं किया 
जाता | कम समय का भी किया जाता है, सदोष भी द्वोता है । 
शिक्षा व्रत रूप में है। वह बात यहाँ नहीं है । 


५--सचित त्याग प्रतिमा । 


फल, फूल, शाक आदि बनस्पति ( सब्जी ) सचित ( जीव 
सहित यानी हरी ) नहीं खाना सूखी खाना ( सूखे मेवा आदि ) 
तथा पानी आदि भी सचित ( कच्चा ) न पीकर पका हुआ (आग 
पर औटा हुआ) पीना सचित त्याग प्रतिमा -का आचरण है। 





डूब 


( *६ ) 
६--राश्रि मोजन त्याभ प्रतिमा । 


मन, वचन, काय, और कृत ( स्वयं करना ) कारित ( दूसरे 
से कराना ) अनुमोदना (किसी के किये हुये को अच्छा समभना) 
से सब प्रकार के भोजन पान का त्याग कर देना रात्रि भोजन 
त्याग प्रतिमा है । 
इस प्रतिमा से पहले रात्रि भोजन का त्यांग केवल कृत 
ओर लघु रूप से होता है । 


७--ब्रह्मथथे प्रतिमा । 
अपनी विवाहित स्जी से भो विषय कम छोड़कर पूर्ण ब्रह्म 
चये ब्रत धारण करना तऋदह्यचय प्रतिमा है । 


८--आरम्भ त्यांग प्रतिमा । 
चूल्हा, चक्को, उखली बुहारी, परीडा (पानी रखने का स्थान ) 
इन पाँचों चीजों से छोटे छोटे जोब जन्तुओं की हिंसा द्वोती है 
सो इन कार्यों को छोड़ देना एवं व्यापार वाले आरम्भ का भी 
छोड़ देना आरम्भ त्याग प्रतिमा है। इस प्रतिमा से पहले के 
श्रावक अपने हाथ से रोटी रसोई बना सकते हैं। इस प्रतिमा 
तथा इससे आगे वाले नहीं बना सकते। दूसरे के हाथ से बना 
हुआ भोजन करते हैं। 
&--परिभ्रह त्याग प्रतिमा । 
पहनने के कुछ एक कपड़े ओर कमण्डलु अपने पास रखकर 
शेष रुपये, पैसे, धन, आभूषण, मकान, जमीन आदि सब पदार्थों 


( २७ ) 
को छोड़कर दान कर देना या अपने पुत्र आदि को दे देना सो 
_परिम्रह त्याग प्रतिमा है । 
१०--अनुमति त्याग प्रतिमा | 
गृहस्थ के किसी काय्ये में सम्मति, ( सलाह ) आज्ञा देने का 


त्याग कर देना, उदासीन दोकर मन्दिर आदि एकांन्त स्थान में 
धर्म साधन करना अनुमति त्याग प्रतिमा है । 


११--अउह्चिष्ठ त्याग प्रतिभा | 

अपने उद्देश से ( खास अपने वास्ते ) बने हुये भोजन का 
त्याग कर देना यानी जो भोजन श्रावक ने खास उस ग्यारहवीं 
प्रतिमा वाले के लिये न बनाया हो सो शुद्ध भोजन करना उद्दिष्ट 
भोजन का न करना सो उद्दिष्ट त्याग प्रतिमा है | 

इस प्रतिमा का आचरण पालने वाले दो प्रकार के होते हैं 
जुल्लक ओर ऐलक । जो छोटी चादर और लंगोट के सिवाय 
ओर कोई वदस्य अपने पास नहीं रखते, बेठ कर भोजन करते हैं वे 
छुल्लक होते हैं। और जिनके पास केवल एक लंगोट के और कोई 
कपड़ा नहीं होता सारा आचरण जिनका मुनियों सरीखा होता 
है, खड़े होकर हाथ में भोजन करते हैं सो ऐलक होते है । 

इस प्रकार गृहस्थ श्रावक का आचरण है । 

जेन साधु का आचरण | 

संक्तेप से जैन साधु का आचरण इस प्रकार हैः-- 

साधु अहिंसा महत्रत, सत्य महात्रत, अचोौये महात्रत, ब्रद्म- 
चरय महात्रत और परिप्रह त्याग ये पांच महांत्रत धारण करते हैं 


( रे८ ) 
यानीं हिंसा, कूठ, चोरी, कुशील, परिप्रद्द इन पाँचों पापों का पूरो 
त्याग कर देते हैँ । जंगल या नगर के बाहर बने हुए गुफा, मठ 
आदि में रहते हैं। बिलकुल नमप्न द्वोते हैं, विधि से दिन में एक 
बार खड़े होकर शुद्ध भोजन करते हैं। जमीन से कमंडलु आदि 
से जीवों को हटाने के लिये मोर पंखों की एक पीछी, पानो के 
लिये एक लकड़ी का कमण्डलु तथा शास्त्र अपने पास रखते हैं । 
संसार से पूर्ण निःस्पृह, अटल त्रद्मचारी, शान्त, निर्भय और वीतराग 
होते हैं । जमीन पर रात को थोड़ा सोते हैं। रात को न बोलते हैं 
ओर न कहीं शआ्राते जाते हैं । कष्ट देने वाले पर क्रोध नहीं करते 
ओर न सेवा करने वाले पर प्रेम करते हैं। यह साधारण संक्षेप 
रूप से जेन साधु का आंचरण हे | 


संसार का विवरण | 

यह बिस्तृत संसार जिसमें कि प्रथिवी, पंत, आकाश, नदी, 
समुद्र, मील, जज्ञल, जल, अ्रप्नि, हवा आदि सब पदाथे पाये 
जाते हैं या यों कहिये कि जो सब तरह के जड़ चेतन पदार्थों का 
घर है | वह संसार अ्नादिकाल से ( यानी जिस समय की कभी 
शुरूआत नहीं) बराबर चला आ रहा है या मौजूद है 
ओर वह अ्रनन्त काल तक (यानी उसका अखीर समय 
नहीं हे) मौजूद रहेगा। कहने का मतलब यह है कि 
यह संसार न तो किसी एक विशेष ( खास ) समय में बन कर 
तैयार हुआ था और न कभी इसका अन्त ( नाश-नाबूदू-बवांदी ) 
ही होगी । जैसा सदा से चला आया है वैसा ही हमेशा बना रहेगा । 


( २६ ) 


किन्तु यह अवश्य है कि इस संसार में कारणों के अनुसार 
'परिवतन ( तबदीली ) भो होती रहती है। जैसे कहीं कहीं पर 
जमीन के नीचे गन्धक आदि स्फोटक ( भड़क उठने वाले ) पदार्थ 
पाये जाते हैं। यदि किसी समय वे बहुत जोर से भड़क उठे तो 
उससे भूकम्प ( भूचाल ) हो गया जिससे कहीं कोई टापू समुद्र 
में मिल गया और कहीं से समुद्र का पानी हट गया जमीन 
निकल आई। कहीं नगर उजड़ कर जंगल हो जाता है, जैसे 
हस्तिनापुर आदि और कहीं जंगल आदि उज़्ाड़ स्थान तथा 
पहाड़ी प्रदेश बसा कर सुन्दर नगर बन जाते हैं। जैसे उदयपुर, 
देहली, आदि इस प्रकार भूचाल, तूफान, शत्रु राजा का आक्र- 
मण अआग लग जाना, भारी जल बषों होना इत्यादि अनेक कारण 
पाकर कहीं कैसा ही और कहीं कैसा ही परिवर्तन अपने आप 
हो जाता है । 

इस कारण अनादि समय से बराबर चला आया हुआ 
संसार विविध कारणों से समय समय पर बदलता रहता है 
किन्तु उसका पूरे नाश ( नेस्त नाबूद ) न कभी हुआ, नथा 
और न कभी होगा ही | 

इसी प्रकार जीबों की भी अवस्था हे संसारी जीव भी संसार 
में अनादिकाल से अब तक अनेक प्रकार के शरीरों में चले आ 
रहे हैं। जैसे मनुष्य जाति के जीव संसार में पहले हमेशा से 
( अनादि समय से ) थे, रहे हैं ओर रहेंगे उनके शरीर उत्पन्न 
होने का खास कोई समय नहीं कि “मनुष्य श्रमुक समय से हा 
संसार में पेदा हुए, उस समय से पहले मनुष्यों की संसार में 


( +३० ) 

मौजूदगी नहीं थी।” क्योंकि मनुष्यका शरीर--मनुष्य शरीरधारी 
माता पिता के रज बीय से ही बनता है। ता आज के मनुष्यों को देख. 
कर यह अपने आप मानना पड़ता है कि पिता, दादा, परदादा: 
आ्रादि की लाइन कहीं भी समाप्त नहां होगी। इसी तरह घोड़े, 
बेल, बकरी आदि जाति के पशुओं के विषय में भी नियम है। 
वे भी अपने नर मादा के रज वीयय॑ से ही पेदा होते हैं। इस 
कारण उनके पूठोज्ञों की गिनती भी कहीं समाप्त नहीं होगी । 

यह लायन बीज वृत्त ( पेड़) के समान है । जैसे आज एक 
आम का पेड़ मौजूद है वह किसो ( अपने ) बीज से पेदा हुआ 
था बह वीज (आम क्री गुठल्ली) किसी आम के पेड़ से पेदा हुआ 
था वह पेड़ भी किसी और बीज से उगा था और उस बीज की 
उत्पत्ति भी किसी आम के पेड़ से हुई थो । इत्यादि यह बीज 
पेड़ की लाइन कहीं भी खतम नहीं होगी। जिससे यों माना जा 
सके कि अमूक समय से ही आम के पेड़ पेदा हुए उसके पहले 
कोई भी आम का पेड़ नहीं था। क्योंकि जहाँ पर हम यह कहें 
कि अमुक समय से ही मनुष्य की या आम के पेड़ की पेदायश 
शुरू हुईं तो वहां पर प्रश्न उठेगा कि वह पहला मनुष्य या वह 
पहला आराम का पेड़ कहाँ से पेदा हुआ । उत्तर में कहना पड़ेगा 
कि उस मनुष्य से तथा उस आम के पेड़ से पहले भी छसके 
पैदा करने वाले स्त्री पुरुष तथा बीज था । इस कारण संसारी 
जीवों की अनादि परम्परा सहतुक ( दलीलन ) माननी पड़ती है । 

कुछ धर्मानुयायियों का यह कहना है कि संसार को तथा 
उसमें रहने वाले जीबों को परमेश्वर ने किसी खास एक समय 


( ३१ ) 


में अपनी ताकत से बनाकर पेदा किया, उसके पहले कुछ नहीं 
था | तथा किसी समय वह सारे संसार को मिटा भी देगा। ऐसे 
संसोर ओर जीवों के बनाने तथा बिगाड़ने चाले परमेश्वर को के 
त्रिकाल ज्ञाता, ( सर्वेज्ञ ) अशरीर, ( निराकार ) सर्वे शक्तिमान , 
(हर एक तरह की सब ताकतों का खज़ाना ) सर्व व्यापक 
( सब जगह रहने वाला ) ओर न्याय करने वाला इत्यादि स्वरूप 
मानते हैं | 

किन्तु उनका यह मानना ठीक नहीं ठहरता, क्‍योंकि वह प्राकृ- 
तिक ( कुदरती ) नियमों से विरुद्ध हे इसका कारण यह है कि 
गर्भन जीव अपने नर मादा से ही पेंदा होते हैं। परमेश्वर 
कोई नर मादा नहीं जो शरीर धारो जीवों को पेदा करता 
फिरे | इसी तरह प्रथ्त्री, आकाश, हवा, पानी आदि पदाथ भी 
शरीर धारी जोबों के लिये हमेशा से म,नने पड़ेंगे । जीव हों. और 
ये संसार की चीज़ें न हों यह तो कभी हा ही नहीं सकता । 

इसके सिवाय यह भो प्रश्न होता है कि अगर पहले कुछ नहीं 
था तो फिर इसमें क्‍या प्रमाण ( सुबूत ) कि उस समय अकेला 
परमेश्वर ही था ? तथा परमेश्वर ये चीज़ें लाया भी कहाँ से ? 
जमीन, पहाड़, सूर्य, चन्द्र, आकाश, जंगल, समुद्र, जीव इश्वर 
की किस थैली में रक्खे हुये थे ? यह तो हो नहीं सकता कि वह 
स्वयम॒ तो निराकर ( वे शकल ) और उसने साकार ( शकलदार 
जमीन आदि ) पदार्थ यों हो बना दिये | क्योंकि नियम है साकार 
चीज दूसरी साकार चीज से दी बन सकती है और आकाश, जमीन 
आदि न होने से स्वयम ( खुद ) परमेश्वर भी कहाँ रद्द सकेगा। 


( ३२ ) 


इसके सिवाय एक यह भी बात है कि परमेश्वर कोई खिलाड़ी 
नहीं जिसको बनाने बिगाड़ने का खेल सूजता रहे । तथा संसार 
में अन्यायी पापी दुष्ट जीवों के द्वारा आगे (भविष्य में ) फेलने 
वाली खराबियों को जानता हुआ भी परमेश्वर उनको बनाकर 
क्यों भूल कर गया ? और जब कि वह वास्तव में ( असलियत 
में ) सब शक्तिमान है तो संसार की प्रचलित खरात्रियों की क्यों 
नहीं दूर कर देता जब कि साधारण अ्रधिकारी ( हुकूमतदार ) 
बहुत कुछ शान्ति ( अमन-चैन ) कर देता है ? इत्यादि । 

ये बाते हैं जो कि सिद्ध (साबित ) करती हैं कि संसार 
ओर उसके जीवों को न तो परमेश्वर ने बनाया है और न बना 
ही सकता है । 

इसी कारण कोई मत इश्वर से संसार की और जीबों की 
उत्पत्ति किसी ढंग से मानता है और कोई किसी ढंग से। कोई 
पहले आकाश बनना बताता है, कोई बाग का बनना, तो कोई 
समुद्र की पहिले उत्पत्ति बतलाता है। कोई पहले पहल केवल 
स्‍त्री पुरुष का एक ही जोड़े का उत्पन्न होना कद्दता है, कोई 
अनेकों का | 

बुद्धिमान स्वयम्‌ विचार सकते हैं कि यदि पहले कुछ भी नहीं 
था तो आकाश, पहाड़, समुद्र, पए्थ्वी, जंगल आदि इश्वर ने कहाँ 
से ला दिये ? और यदि कोई जीव नहीं था तो बिना माता पिता 
के खून, हड़ी, मांस वाले ये श्रसंख्य पुतले (शरीर धारी जीव ) 
कहाँ से खड़े कर दिये ? 





( रे३े ) 


मुक्ति । 


जिस समय संसारी जीव सम्यग्दशन, सम्यग्न्लान और 
सम्यक्चारित्र को अपने उद्योग से बढ़ाता जाता है । उस समय 
उसके पहले संचित कम उसके आत्मा से हटते जाते हैं । आगे 
के लिये कर्मो' का आकषेण घटता जाता है। उसका वह बराबर 
लगातार उद्योग यदि पूर्ण उन्नति पा जाता है तो उसका फल यह 
होता है कि उसके आत्मा से राग द्वेष, अज्ञान आदि दोष तथा 
सब कम, शरीर बिलकुल दूर हो जाते हैं। तब वह जीव स्वभाव 
से लोकाकाश के सब से ऊपरी भाग में पहुँच जाता है । 

मुक्त जीव में पूर्ण ज्ञान, सुख, शान्ति, वीये, आदि आत्मिक 
शुद्ध गुण प्रगट हो जाते हैं। संसार में फिर उसको वापिस आकर 
शरीर नहीं धारण करना पड़ता | 

कुछ लोग यह समझ कर कि “मुक्त होते होते किसी दिन 
सारा संसार बिलकुल जीव शून्य खाली हो जायगा।” मुक्त जीबों 
का फिर संसार में लौट आना मानते हैं । उनका यह मानना 
गलत है | 

क्योंकि संसारबर्ती जीव अनन्त हैं । अनन्त उस संख्या 
( तादाद ) को कद्दते हैं कि जिसमें अनन्त जोड़ देने पर जोड़ 
अनन्त ही आबे, जिसके साथ अनन्त का गुणा होने पर गुणन- 
फल भी अनन्त हो और जिसमें अनन्त का भाग देने पर भजन- 
फल भी अनन्त ही आवबे तथा जिसमें से श्रनन्त घटा लेने पर 
बाकी भी अनन्त ही रहे। अनन्त शब्द का अर्थ हो यह है कि 





( रेट ) 

जिसका 'अन्त' (अखीर ) न हो | इस कारण संसारवर्ती अनन्त 
जीव राशि में जीव सदा मुक्त होते रहें और मुक्ती से वापिस भी 
न लौटे तो भी वह जोवराशि अनन्त ही रहेगी । 

इसको यों समझ लीजिये कि आकाश अनन्त है | यदि कोई 
मनुष्य प्रति सेकिए्ड एक हजार मील की शीघ्र चाल से भी एक 
दिशा में सीधा चलता रहे किन्तु वह हज़ारों लाखों करोड़ों वर्षों 
चलते रहने पर भी किसी भी दिनत्न उस .आकाश का अन्त नहीं 
पा सकता | अथवा ईश्वर अनन्त काल तक रहेगा इसका अर्थ 
यही है कि समय बीतता चला जायगा । किन्तु इश्वर का समय 
कदापि समाप्त नहीं होगा । किसी भी मनुष्य के पिता, बाबा आदि 
पूबजों की ( पिता परम्परा की ) गिनती करन बैठे! उसमें भी ये 
ही बात होगी । पिता उसका पितां, उसका भी पिता, उसका भी 
पिता आदि बराबर गिनते चले जाइये, मिनते हुये हजारों लाखों 
वर्ष बीत जावे किन्तु वह पिता परम्परा समाप्त नहीं होगी। क्योंकि 
वे पूर्वज पुरुष अनन्त हैं। इस कारण इसी प्रकार अनन्त संसारी 
जीवों में से यदि कुछ जीव मुक्ति प्राप्त करते रहें और लौटें नहीं 
तब भी संसार कदापि जीब शून्य नहीं हो सकता । 

अतएव संसार खाली द्वो जाने के ख्याल से मुक्त जीबों का 
संसार में वापिस आना मानना ठीक नहीं। 

. इसके सिवाय, संसार में जीवों का जन्म, मरण, अनेक 

योनियों में आना जाना कर्मो' के कारण होता है बे कम तथा 
रास ढ्व घादि भाव मुक्त जीव के होते नही । इस कारण उनका 


( देश ) 


संसार में वापिस आकर जन्म लेना असम्भव (नामुमकिन ) 
है। जेसे धान के ( छिलके वाला चाबल ) ऊपर से जब छिलका 
दूर हो जावे तो वह फिर कदापि नहीं उग सकता | 

तथा मुक्त जीव के शरीर नहीं होता, अमूर्तिक आत्मा 
होती है जो कि मनुष्याकार होता हुआ भी शरीर न 
होने से परम सूक्ष्म होता हे। इस कारण एक ही स्थान पर 
बहुत से मुक्त जीव रहते हुए भी उनको कोई रुकावट या बाधा 
नहीं होती । जैसे आकाश, हवा आदि पदार्थ एक ही स्थान पर 
एक साथ रहते हुए भी एक दूसरे को रुकावट नहीं डालते । 


अजेन विद्वानों की सम्मति। 

जैन धर्म के विषय में स्वर्गीय श्रीमान्‌ लोकमान्य बाल गद्ना- 
धर जी तिलक * मराठी केप्तरी ” में १३ दिसम्बर सन्‌ १६०४ को 
लिखते हैं :-- | क्‍ 

४ ग्रन्थों तथा सामाजिक व्याख्यानों से जाना जाता है कि 
जैन-धर्म अनादि है। यह विषय निर्विवाद तथा मतभेद रहित है । 
स॒तर्रों इस विषय में इतिहास के दृढ़ सुबूत हैं ।? 

साहित्य-रत्न श्रोमान्‌ ला० कन्नोमल जी एम० ए० सेशन जन 
धौलपुर लिखते हैं कि :--- 

४ सभी लोग जानते हैं कि जैनधर्म के आदि तोथेकुर 
श्री ऋषभदेव स्वामी हैं जिनका काल इतिहास परिधि से ( तवा- 
रीख़ी हद से ) कहीं परे है इनका व॑ंणेन सनातनपर्मी हिन्दुओं के 
श्रीमद्धागवत पुरांण में भी है। ऐतिहासिक गवेषणा से ( खोजने 


( ३६ ) 


से ) मालूम होता है कि जैनधम की उत्पत्ति का कोई निश्चित काल 
नहीं है प्राचीन से प्राचीन प्रंथों में जैनधर्म का हवाला मिलता 
हट ।! 

मेजर जनरल जे० सी० आर० फरलाँग एफ० आर० एस० 
ड० आंदि सन्‌ १८६७ में अपनी पुस्तक में १३ वे १५ वे प्रष्ट पर 
लिखते हैं :-- 

7 8 परठघश088 00 गाते 8 एऐ९३ाणांगए [07 ग7छाययत्रा, 
( [770 ४. 8 ) 

बे ातशा) पड 09९88 का 8४086 कि 0 ॥7009. 
( 77770 7. 8, ) 

अथांत्‌ “जैनधम के प्रारम्भ का पाना असम्भव है। इस तरह 
भारत का सबसे पुराना धर्म यह जैनधम मालूम होता है।” 

इसी प्रकार जैनधर्म के विषय में जिन जिन देशी-बिदेशी 
विद्वानों ने ऐतिहासिक रूप से तथा तात्विक रूप से गहरी छान- 
बीन की है उन सभी ने अपना भन्‍्तव्य इसी रूप में लिख कर 
प्रकट किया है। जिसको कि यहाँ पर लिखना अनावश्यक सममते 


हैं। अस्तु । 
काख परियतन | 
संसार में परिवर्सेन ( तबदीली ) खास करके दो प्रकार से 
होती है । उतसपंण ( उन्नति-तरक्की रूप) दूसरा अवसर्पण 
(तनज्जली रूप) कभी उन्नति करने वाला परिवत्तेन होता हे और 
कभी अवनति कराने वाला । 


( २३२७ ) 

जिस समय उत्सपंख काल आता है उस समय दिनों दिन 
उन्नति होती जाती है मनुष्यों की आयु ( उम्र ), शक्ति, बुद्धि, 
विद्या, ऊ चाई, (कद) सुख, शान्ति, पोरुष, वैभव आदि दिन पर 
दिन बढ़ते चले जाते हैं | 

तथा-जब अवसपंण काल का युग प्रारम्भ होता हे उस 
समय दिन पर दिन अवनति (तनज्जली) होती जाती हे । मनुष्य 
की ( जिस्मानी ताक़त और मस्तिष्क शक्ति (दिमागी ताक़त ) 
घटती चली जाती है, उम्र भोड़ी होती जाती हे, शरीर का कद 
छोटा होता जाता है, रोग, दुख, व्याकुलता, चिन्ता बढ़ते जाते हैं, 
सदाचार, सत्य व्यवहार, परोपकार, अहिंसा भाव, धमोचार, 
न्याय कम होते चल्ने जाते हैं। अधम, अन्याय, अत्याचार बढ़ते 


चले जाते हैं । 
हमारा यह वत्तेमान युग ( मौजूदा जमाना ) अवसपेण काल 


का है । जिसको शुरू हुए लाखों करोड़ों वर्ष बोत चुके हैं। श्रतएव 
शुरू से ही अवनति होती चली आई और दिनों दिन पतन 
( गिरावद ) होता चला जा रहा है । पहले मनुष्यों की वुद्धि बहुत 
तेज़ होती थी जिससे वे आत्मा, परमात्मा, परलोक, कर्म, मोक्ष 
आदि प्रत्यक्ष-परोक्ष पदार्थों के ज्योतिष, वैद्यक, गायन आदि 
कलांश्रों के अनेक अपूर्ग ग्रन्थों की रचना कर गये हैं। 

अनेक ऋषियों को दिव्यज्ञान और किन्हीं को पूर्ण ज्ञान भी 
होता था जिससे कि थे एक जगह बैठे बेठे बहुत दूर की परोक्त 
बातों को, पिछली और आगे होने बाली बातों को जान लेते थे, 
मन्त्रबल ओर विद्यावल से अनेक अद्भुत काम कर सकते थे। 


( ८ ) 

इसी प्रकार शारीरिक शक्ति भी पहले के मनुष्यों की बहुत प्रबल 
होती थी। हाथियों को उठा कर फेंक देना, पेड़ों को उखाड़ 
फेंकना, बड़ी बड़ी चट्टानों को पैर की ठोफर से हदा देना उनके 
साधारण काय्ये थे। लक्ष्मण, रावण, हनुमान, भीमसेन, करो, 
द्रौश, अजुन, भीष्म, कृष्ण सरीखे बलवान , योद्धा पुरुष होते 
थे। अभी दो सो ढाई सो वर्ण पहले के सिपाही भी जो कबच 
( लोहे का बख्तर ) पहन कर जाते थे उसको आज कल आदमी 
लठा भी नहीं सकते ! 

इसी प्रकार उनकी आयु ( उम्र ) भी बड़ी होती थी युवावस्था 
में किसी किसी का ही मरण होता था| कृष्ण के ज़माने में हज़ारों 
बर्ष की आयु होती थी उससे पहले और भी बड़ी होती थी। 
उनकी युवावस्था न तो जल्दी आती थी और न जल्दी जाती थी । 

उनके शरीर के कद्‌ भी बहुत बड़े होते थे। आज से ढाई 
हज़ार वर्ष पहिल्ले १०-११ फीट ऊँचा शरीर होता था उससे पहले 
और भी अधिक ऊचा होता था जो कि घटतां घढता आज से 
तीन चार सो वर्ष पहले ६॥ फीट ऊ'चा रह गया था और अब 
साढ़े चार, पौने पाँच फीट रह गया है तथा दिनों दिन घटता जा 
रहा है | 

इलाहाबाद से प्रकाशित होने वाले अभ्युद्य ( प्ृ० ११ 
'ता० २७ जुलाई १६२६ )में छपा था कि अब भी द्िमालयपबत में 
मेगू जाति के दीघकाय सफेद रझ्न के मनुष्य हैं जो कि ८ फुट से 
१२ फुट तक ऊ ये होते हैं। 


( ३६ ) 


जिस प्रकार मनुष्यों का कद घट गया है. उसी प्रकार आयु 
भो कम हो गई है। आज कल भारतवषे में औसत उम्र २६ वर्ष 
है और अमेरिका आदि में ४१, ४२ बच्चे की रह गई है। ६०-७० 
वर्ष तक बहुत कम मनुष्य जीवित रहते हैं। शरीर शक्ति बहुत 
च्षीण होगई है । यहाँ तक कि प्रायः अपना खाया हुआ भोजन भी 
नहीं पचा पाते हैं | ३०, ३५ वर्ण की उम्र के पीछे बल्कि इससे भी 
पहले बूढ़े सरीखे हो जाते हैं । 

दिमागी निर्बेलता दिनों दिन बढ़ती जा रही है । विचार शक्ति 
घटती जा रही है। भोतिकज्ञान कुछ अधिक दीख रहा है किन्तु 
यदि बुद्धिबल पर दृष्टि डाली जाय तो वह पहले से बहुत कम हो 
गया है । आगे की सन्‍्तान में ये कमज़ोरियां और भी अधिक बढ़ 
रहीं हैं। अधम, अन्याय, अत्याचार केसे बढ़ रहे हैं इसके कद्दने 
को आवश्यकता नहीं । इत्यादि । 

इसी प्रकार जिस समय उत्सपेण काल का युग आधवेगा तब 
दिनों दिन उन्नति होना शुरू होगी । 

इस प्रकार जैनधम का विषय संक्षेप रूप से लिख कर पाठकों 
के सामने रक्खा गया है आशा है पाठक महाशय इसको प्रेम से 
पढ़ कर हमारा श्रम सफल करेंगे । 


| इति शम ।। 





(धर 
१--जैनधर्म परिचय 

पं० अजितकुमारजी शास्त्री इसके लेखक हैं। प्रश्ठ संख्या 
करीब पचास के है। लेखक ने जैनधम के चारों अनुयोगों को 
इसमें संक्षेप में बतलायां है। जैनधर्म के साधारण ज्ञान के लिये 
यह बहुत उपयोगी है। मूल्य केवल --)॥ 

२--जैनमत नास्तिक मत नहीं है 

यह मि० हवेट वारन के एक अंग्रेज़ी लेख का अनुवाद है । 
इसमें जैनधम को नास्तिक बतलाने वालों के प्रत्येक आक्षेप का 
उत्तर लेखक ने बड़ी योग्यता से दिया है | मूल्य केवल )॥ 

३--फ्या आयेसमाजी वेदालुयायों हैं ? 

इसके लेखक पं० राजेन्द्रकुमार जी न्यायती्थे हैं। इसमें 
लेखक ने आय्येसमाजियों के अनादि पदार्थों के सिद्धान्त, भुक्ति- 
सिद्धान्त, ईश्वर का निमित्तकारण ओर सृष्टिक्रम व देश्वरस्वरूप 
को बड़ी स्पष्ट रीति से वेद्‌-विरुद्ध प्रमाणित किया है । प्रष्ट संख्या 
४४ । कागज़ बढ़िया । मूल्य केवल -) 

४--थेद्‌ मीमांसा 

यह पं० पुत्तल्लाल जी ऋत श्रसिद्ध पुस्तक है। पुस्तकमाला ने 
इसको प्रचारा्थ पुनः अ्रकाशित किया है। मूल्य |) से कम 
करके केवल £-) रखा है | 


( ४२ ) 
५- अहिसा 
इसके लेखक पं० केलाशचन्द्र जी शाश्री धर्माध्यापक स्याद्वाद 
विद्यालय काशी हैं। लेखक ने बड़ी ही योग्यता से जैनधम के 
अहिंसा सिद्धान्त को समभाते हुए उन आक्षेपों का उत्तर दिया 
है ज्ञो कि विधर्मियों को तरफ़ से जैनियों पर होते हैं। प्रष्ट संख्या 
४२ | मूल्य केवल -)॥ 


६--श्रीऋष मदेव जी की उत्पत्ति असंभव नहीं है 

इसके लेखक बा० कामताप्रसाद जैन अलीगंज ( एटा ) हैं । 
यह आय्येसमाजियों के “ ऋषभदेवजी की उत्पत्ति असम्भव हैं ” 
ट्रेकु का उत्तर हैं। प्रष्ठ संख्या प४ मूल्य |) 

७--वेद-समालोथना 

इसके लेखक पं० राजेन्द्रकुमार जी न्यायतीर्थ हैं। लेखक ने 
इस पुस्तक में, अशरीरी होने से इश्वर वेदों को नहीं बना सकता, 
वेदों में श्रसम्भव बातों का, परस्पर विरुद्ध बातों का, अश्लील, 
हिंसा विघान, माँस-भक्षण समथेन, असम्बद्ध कथन, इतिहास, 
व्यर्थ प्राथनाएं और इेश्वर का अन्य पुरुष से ग्रदण आदि कथन 
है; श्रादि विषयों पर गम्भीर विवेचन किया है। प्रष्ठ संख्या १२४ 
मु० केवल ।--) 


८-आयेसमाजियों की गप्पाष्टक 
लेखक श्री पं० अजितकुमार जी, भुल्तान । विषय नाम से 
ग्रगठ है। मु० )॥ 


( ४३२ ) 


६--सत्याथेदपेण 

लेखक--श्री पं० अजितकुमार जी, मुलतान। हमारे यहाँ से 
यह पुस्तक दूसरी वार आवश्यक परिवत्तन करके २३४० प्रृष्ठों में 
छापी गई है । इसमें सत्याथप्रकाश के १२वें समुनल्लास का भली 
प्रकार खण्डन किया गया है। प्रचार करने योग्य है। लागत 
मात्र मूल्य ।॥) 

१०--आयधसमाज के १०० प्रश्नों का उत्तर ! 

लेखक--श्री पं० अजितकुमार जी, मुलतान ! विषय नाम से 
प्रकट है। प्रष्ठ संख्या १०० | मूल्य 5») 

११--क्या बेद्‌ मगवद्ाणों है ! 

लेखक--श्रीयुत्‌ सोडहं शर्मा। विषय नाम से प्रकद है। 

पुस्तक पढ़ने एवं विचार करने योग्य है । मूल्य -) 
१२---आयेसमाज की डयल गष्पाष्टक ! 

तखक--पं० अजितकुमार जी, मुलतान ( पंजाब )। विषय 

नाम से प्रगट है ! मूल्य -) 


१३--द्गिम्परत्व और दि्गिम्पर घुनि 
लेखक--बा० कामताग्रसाद जी, अलीगंज ( एटा )। इस 
पुस्तक में दिगम्बर मुनियों के स्वरूप के साथ ही साथ उनके 
दिगम्बरत्व को शिलालेख, शांही फ़्मांन और विदेशी यात्रियों तथा 
विद्वानों के उल्लेख आदि ऐतिहासिक हृढ़ प्रमाणों द्वारा अनादि 
सिंद्ध कियो है। दिगम्बर मुनियों के स्वरूप और उनके आदर्श 


( ४४ ) 
को भ्रगट करने के दतु श्री पंच परमेष्ठी, भगवान ऋषभदेव, 
भगवान पाश्वेनाथ और भगवान महावीर तथा श्री आचाय्ये 
शान्तिसागर जी महाराज आदि के चित्र भो दिये गये हैं। कागज 
२८ पोढ, प्रष्ठ संख्या क़रीब २५०, मूल्य केवल एक रुपया | 


१४--आयेसमाज आगरा के ४० प्रश्नों का उत्तर 
लेखक--पं० अजितकुमार जो शास्त्री, मुलतान हैं। विषय 
नाम से प्रगट है। प्रष्ठ संख्या ६४, मूल्य केवल £-) 


१४--जैनघमे सन्देश 
लेखक--पं० अजितकुमार जी शास्त्री, मुलवान । इसमें जैन- 
घर के चारों अनुयोगों का प्रतिपादन गागर में सागर की भांति 
किया गया है। पृष्ठ संख्या ३२, मूल्य :-) 
१६--आये अमोन्‍्सूलनन 
लेखक--पं० अजितकुमार जी शास्त्री, मुलवान । इस पुस्तक 
में शास्त्री जी ने आय्येसमांज के जैन भ्रमोच्छेदन ट्रेकु का करारा 
उत्तर दिया है । छपाई और काराज़ बढ़िया, फिर भी मूल्य -) 
१७--ल्ोकसान्य तिजक का जैनधमे पर व्याद्यान !. 
यह पुस्तक बड़ी उपयोगी है ओर अजैन विद्वानों में बाँटने 
योग्य है, श्रभी द्वितीयावृत्ति हुई है । मूल्य )॥ 
१८--शख्ताथे फानोपत भाग ! 
यह शास्त्राओे जैनसमाज़ पानीपत और आय्येसमाज पानीपत 
से लिखित हुआ है । इसका विषय “क्या ईश्वर सृष्टि कत्तां है” 


( ४श ) 
है। हरेक जैन व अजैन के पढ़ने थोग्य है, पृष्ठ संख्या पौने दो सौ 
के क़रीब है। मूल्य केवल ।।<-) 

१६--शाखाथ पानीपत भाग २ 


यह पुस्तक उक्त शास्त्राथे का दूसरा भाग है। इसका विषय 
“क्या जैन तीर्थंकर सगज्ञ थे” है | हर एक जैन व अजैन के पढ़ने 
योग्य है । प्रष्ठ संल्या २०० के क़रीब है। मूल्य ॥--) 


पुम्तक मिलने का पता:-- 
मेनेजर--श्री द्गिम्बर जैन शास्त्राथ संघ, 
सदर बाजार, अम्बाला छावनी | 

मुद्रक :-- 
धाबू कपूरचन्द जन, 
महावीर प्रेस, किनारी बाज़ार, आगरा | 

